est.hu : Színház : Teljesen idegenek
Budapest, Játékszín, november 23. 19:00
Paolo Genovese világhírűvé vált 2016-os filmjéből készül előadás a Játékszínben.
Író: Paolo Genovese
A baráti vendégeskedés úgy indul, ahogy szokott, ám a háziasszony előáll egy izgalmas ötlettel: mindenki tegye ki a telefonját az asztalra, és legyen minden beérkező üzenet, levél és hívás nyilvános az együtt töltött estén. A komikus jelenetek után pokoli játszma veszi kezdetét... Debreczeny Csaba, Erdélyi Tímea, Lévay Viktória és Nagy Sándor mellett, az előadásban három új színész, Kolovratnik Krisztián, Makranczi Zalán, Martinovics Dorina, és a rendező, Czukor Balázs is debütál a Játékszínben.
Czukor Balázs rendező (fotó: Juhász G. Tamás)
A helyzetkép látszólag szimpla, a nézőben mégis gondolatok özönét ébreszti fel. Áldás vagy átok az okostelefon? Miféle titkokat rejt? „…az van, hogy a másiknak nem mindene vonatkozik rám – ez már önmagában csalódás lehet –, és ami rám vonatkozik, az sem mind optimális. Nem az a kérdés, hogy van-e mobiltelefonja, benne titkokkal, vagy mit rejt az enyém, hanem hogy mennyi bizonytalanság és félelem van bennem, vagy mennyi bizonytalanság és félelem van benne. Hogy hogyan bírjuk ki ezeket, milyen eszközeink vannak bölcsebben elfogadni azokat a tartományokat a másikban, amik nem elérhetőek, és mikor kell azt mondani, hogy ez nekem túl nehéz, ne haragudj, rámegyek vagy elmegyek, ha nem találunk ki valamit” – írta a bemutatóval kapcsolatban a témáról Dr. Bánki György pszichiáter.